**HMS Sardonyx** (viirinumero H26) oli Britannian kuninkaallisen laivaston Amiraliteetin S-luokan hävittäjä toisessa maailmansodassa.

Valmistus
---------

*Pääartikkeli: S-luokka (hävittäjä, 1916)*
Alus tilattiin kesäkuussa 1918 vuosien 1917-1918 laivasto-ohjelman 12. tilauksessa Alexander Stephen and Sonsilta Linthousesta, missä köli laskettiin 25. maaliskuuta 1918. Alus laskettiin vesille 27. toukokuuta 1919 ja valmistui 12. heinäkuuta.

Palvelus
--------

Alus oli Kotilaivastossa, kunnes se siirrettiin reserviin. Syyskuussa 1939 alus palautettiin palvelukseen suojaamaan rannikkosaattueita, mistä se siirrettiin marraskuussa läntisen reitin alaisuuteen suojaamaan Atlantin saattueita. Alus määrättiin elokuussa 1940 huollettavaksi, mistä se palautettiin joulukuussa palvelukseen jatkamaan samoja tehtäviä. Huollon aikana alus samalla modernisoitiin sekä muutettiin paremmin tehtäviin sopivaksi.

*Sardonyx*, *HMS Walker*, *HMS Vanoc*, *HMS Volunteer* sekä korvetit *HMS Bluebell* ja *HMS Hydrangea* muodostivat maaliskuussa 1941 perustetun 5. saattajaryhmän. Saksan laivaston sukellusvene *U-110* havaitsi 16. maaliskuuta ryhmän suojaaman saattueen, jonka kimppuun seuraavana päivänä sukellusveneet *U-99* ja *U-100* hyökkäsivät. Suojana ollut ryhmä upotti molemmat sukellusveneet. Elokuusta lokakuuhun alus oli 8. saattajaryhmässä, jossa olivat *HMS Malcolm*, *HMS Watchman*, *HMS Scimitar* sekä korvetit *HMS Arabis*, *HMS Verbena*, *HMS Violet*, *HMS Monkshood*, *HMS Petunia* ja *HMS Dahlia*. Alus törmäsi 22. marraskuuta troolari *HMS St. Apollon* kanssa.

Alus suojasi 18. huhtikuuta 1942 *HMS Charlestownin*, *HMS Wellsin*, *HMS Saladinin*, *HMS Scottin* kanssa 1. miinalaivuetta rakennettaessa pohjoista sulkua operaatiossa SN88. Alus suojasi 23. toukokuuta *RMS Queen Maryä* risteilijä *HMS Cairon*, *HMS Beaglen*, *HMS Douglasin* ja *HMS Keppelin* kanssa saattueessa WS19W, mistä *Sardonyx* erkani seuraavana päivänä palaten Clydeen.

*Sardonyx*, *HMS Newark* ja *HMS Intrepid* tekivät sukellusveneentorjuntapurjehduksen Tanskansalmeen suojatakseen 1. miinalaivuetta rakennettaessa pohjoistasulkua operaatiossa SN72. Alus erkani sukellusvenepartiosta kesäkuun alussa palaten läntisen reitin alaisuuteen.

Alus siirrettiin 11. heinäkuuta suojaamaan *HMS Brightonin*, *HMS St. Mary'sin*, *HMS Salisburyn* ja *Scottin* kanssa 1. miinalaivuetta rakennettaessa Färsaarten matalikolle miinoitusta operaatiossa SN3C, minkä päätyttyä se palasi läntisen reitin alaisuuteen. Alus suojasi 2. elokuuta läntisen reitin alueella Clydestä lähtenyttä saattuetta WS21S. Alus suojasi 31. lokakuuta liittyi Clydestä Liverpoolista lähteneeseen saattueeseen WS24 suojaten sitä Irlanninmerellä yhdessä *HMS Skaten* kanssa.

Tammikuussa 1943 alus siirrettiin Islantiin suojaamaan Atlantin saattueita *Saladinin*, *Sabren*, *HMS Scimitarin* ja *HMS Shikarin* kanssa. Aluksista muodostettiin Islannissa 21. saattajaryhmä. Toukokuussa alus määrättiin Clydeen rannikkosaattueiden suojaksi. Alus suojasi 19. toukokuuta saattuetta KMF15/WS30 alkumatkan Gibraltarille. Se siirrettiin 4. syyskuuta suojaamaan 1. miinalaivuetta rakennettaessa Färsäärten ja Islannin väliin miinoitusta operaatiossa SN22B. Alus oli 21. syyskuuta sukellusveneentorjuntatehtävissä yhdessä *HMS Mahrattan*, *HMS Obedientin* ja *Shikarin* kanssa.

Lokakuussa alus poistettiin Atlantin saattueiden suojaamistehtävistä ja siirrettiin rannikkovesille. Alus poistettiin lokakuussa 1944 operationaalisesta palveluksesta ja se siirrettiin koulutustehtäviin. Toukokuussa 1945 alus siirrettiin reserviin. Euroopan sotatoimien päätyttyä alus sijoitettiin poistolistalle ja myytiin romutettavaksi BISCOlle, joka siirsi aluksen T. W. Wardille Inverkeithingiin. Alus saapui syyskuussa 1945 hinattuna romutettavaksi.

Lähteet
-------

* Colledge, J. J. & Warlow, Ben: *Ships of the Royal Navy - The Complete Record of all Fighting Ships of the Royal Navy from the 15th Century to the Present*. Newbury, UK: Casemate, 2010. ISBN 978-1-935149-07-1. (englanniksi)
* Whitley, M. J.: *Destroyers of World War Two – an international encyclopedia*. Lontoo: Arms and Armour, 1988. ISBN 0-85368-910-5. (englanniksi)
* Gardiner Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)
* Cocker, Maurice: *Destroyers of the Royal Navy, 1893-1981*. Englanti: Ian Allan, 1982. ISBN 0-7110-1075-7. (englanniksi)

### Viitteet

1. 1 2 3 4 5 6 7 8  Naval-history.net - HMS Sardonyx

*S*-luokan hävittäjät (1916)

|  |
| --- |
| **Amiraliteetti: (1. tilaus)** *HMS Sabre*- *HMS Saladin*- *HMS Simoom* - *HMS Scimitar* - *HMS Scotsman* - *HMS Scout* - *HMS Senator* - *HMS Sepoy* - *HMS Seraph* - *HMS Shark* - *HMS Sparrowhawk* - *HMS Splendid* - *HMS Success* - *HMS Speedy* - *HMS Shikari* - *HMS Sikh* - *HMS Sirdah* - *HMS Somme* - *HMS Steadfast* - *HMS Stirling* - *HMS Swallow* - *HMS Swordsman* - *HMS Tribune* - *HMS Trinidad* |
| **Amiraliteetti: (2. tilaus)** *HMS Sardonyx* - *HMS Saturn* - *HMS Sycamore* - *HMS Scythe* - *HMS Seabear* - *HMS Seafire* - *HMS Searcher* - *HMS Seawolf* - *HMS Serapis* - *HMS Serene* - *HMS Sesame* - *HMS Spear* - *HMS Spindrift* - *HMS Sportive* - *HMS Stalwart* - *HMS Tintagel* - *HMS Tilbury* - *HMS Stonehenge* - *HMS Stormcloud* - *HMS Strenuous* - *HMS Stronghold* - *HMS Sturdy* - *HMS Tactician* - *HMS Tara* - *HMS Tasmania* - *HMS Tattoo* - *HMS Tenedos* - *HMS Thanet* - *HMS Thracian* - *HMS Turbulent* - *HMS Trojan* - *HMS Truant* - *HMS Trusty* |
| **Thornycroft:** *HMS Speedy* - *HMS Tobago* - *HMS Torbay* - *HMS Toreador* - *HMS Tourmaline* |
| **Yarrow:** *HMS Torch* - *HMS Tomahawk* - *HMS Tryphon* - *HMS Tumult* - *HMS Turquoise* - *HMS Tuscan* - *HMS Tyrian* |
| Edeltäjä: W-luokka – Seuraaja: paranneltu W-luokka |